JayJayThrowThrow/commonwealth-wiki-mix huggingface dataset:
මානව සම්පත් කළමනාකරණයහි සමාගම් පරිචිය

මානව සම්පත් කළමනාකරණයට කි‍්‍රයාවලි කිහිපයක් අඩංගුවේ. එකට ගත්කළ ඉහත සඳහන් ඉලක්කය ලංකර ගැනීමට යොදා තිබේ. මෙම කි‍්‍රයාවලි මානව සම්පත් දෙපාර්තමේන්තුවකින් ඉටු කළ හැක. නමුත් සමහර කාර්යයන් ඉන් බාහිරව ලබාගත හැකි අතර එය වෙනත් දෙපාර්තමේන්තුවල කළමනාකරුවන් විසින්ද යොදාගත හැක.

සේවා බලකාය සැලසුම් කිරීම
බඳවා ගැනීම (සමහර විට ආකර්ෂණය හා තෝරා ගැනීම සේ තවදුරටත් බෙදීම).
ඇතුළත් කරගැනීම සහ මගපෙන්වීම.
නිපුණතා කළමනාකරණය
පුහුණුවීම් සහ සංවර්ධනය.
සේවක පරිපාලනය.
පඩිනඩිවලට වන්දි ගෙවීම.
කාලය කළමනාකරණය කිරීම.
ගමන් කළමනාකරණය කිරීම (මෙය සමහරවිට ගණකාධිකාරී අංශය විසින්).
වේතන ගෙවීම.
සේවක ප‍්‍රතිලාභ පරිපාලනය.
සේවකයින්ට යන වියදම සැලසුම් කිරීම.
කාර්යඵල ඇගයීම.


වෘත්තීන්

මානව සම්පත් කළමනාකරණයේදී ලබාගත හැකි වෘත්තීන් විවිධාකාරය. සාමාන්‍යකරණයට ලක්වූ මානව කළමනාකරණ රැකියාවන් තිබේ. ඊට මානව සම්පත් සහකරු දැක්විය හැක. එමගින්ම සමහර වෘත්තීන්, සේවා නියුක්තිය, බඳවාගැනීම සහ ස්ථානගතකිරීම ඊට අඩංගුවේ. මෙම රැකියාවලට සම්මුඛ පරීක්ෂණ මගින් තෝරනු ලැබේ.

ඊ ඕ ඊ (ඊක්වල් ඔපර්චුනිට් එම්ප්ලෝයිමන්ට්- සම අවස්ථා සේවා නියුක්තිය) විශේෂඥයින් හෝ විශ්වවිද්‍යාලීය බඳවා ගන්නන් විසින් මෙම පත්වීම්වලට තෝරාගනු ලැබේ. වන්දි සහ ප‍්‍රතිලාභ කාර්යයන් කෙරෙන්නේ වන්දි විශ්ලේෂකයින් මගිනි. ඊට අමතරව වේතන පරිපාලකයින් සහ වන්දි පරිපාලකයින් විසින්ද මෙය ඉටු කෙරේ.

වෘත්තිමය සංවිධාන
මානව සම්පත් කළමනාකරණයේ වෘත්තිමය සංවිධාන තිබේ. ඊට මානව සම්පත් කළමනාකරණ සමාජය, වරලත් සේවක සංවර්ධන ආයතනය සී අයි පී ඞී සහ ජාත්‍යන්තර පොදු කළමනාකරණ සමිතිය සහ කැනේඩියානු ජාත්‍යන්තර සේවක කළමනාකරණ සමිතිය අයත්වේ.
References

http://en.wikipedia.org/wiki/Human_Resource_Management#Business_practice
රක්ෂණයෙහි සංවාද

රක්ෂණ අතිරික්තය

රක්ෂණය වූවන්ට ආවරණයක් නිර්මාණය කිරීමෙන් රක්ෂණ සමාගමට සමහර විට ඔවුන්ගේ ගැනුම්කරුවන් එතරම් ආවරණයට වැසී නැති බව පෙනී යා හැක. මෙම ගැටළුව රක්ෂණ කර්මානන්තයේ හඳුන්වාදෙන්නේ සදාචාරාත්මක උපද්‍රවයක් ලෙසිනි. ඔවුන්ගේ මුල්‍ය අවදානම අඩු කිරීමට රක්ෂණ සමාගම් ගිවිසුම්වල එක්තරා කොන්දේසි පැනවීමෙන් එම රක්ෂණාවරණය ලබාගන්නා පුද්ගලයාගේ අවදානම් තත්වය ඉතාමත්ව වැඩි මට්ටමක පවතී නම් එයින් රක්ෂණ සමාගමේ වගකීම අඩුකරගත හැක.

උදාහරණයකට භයානක වෘත්තීන් හෝ අනාරක්ෂිත කී‍්‍රඩාවල යෙදෙන පුද්ගලයින්ට ඉහළ මට්ටමක වාරිකයක් හෝ ආවරණයක් ලබානොදීමද සිදු කළ හැක. වගකීම් රක්ෂණ සපයන්නන් ස්වේච්ඡාවෙන් කරන නීති විරෝධතාවලින් පැනනැගෙන අඩුපාඩුවලට ආවරණය නොසැපයීම එක් අවස්ථාවකි. එවැනි ආවරණයක් ලබාදීමට රක්ෂණ සපයන්නෙකු කැමති වුවත් ඒ සාමාන්‍යයෙන් බොහෝ රටවල පොදු ප‍්‍රතිපත්තියට විරුද්ධය. එවැනි රක්ෂණ පවත්වාගෙන නොයාමට නීති ඇති අතර එය සාමාන්‍යයෙන් නීති විරෝධී කි‍්‍රයාවකි.
ප‍්‍රජාවෙන් ආවරණට වන ස්වයං රක්ෂණ

සමහර ප‍්‍රජාවන් තුළ ඔවුන් අතර සහ වෙනත් විධි යොදාගනිමින් ගිවිසුමකට අමතරව අවදානම් පැවරීම නිර්මාණය කර ඇත. අවදානමට නිශ්චිත ගුණයන්ද මේ මගින් ඉදිරිපත් කෙරේ. ආගමික කණ්ඩායම් බොහොමයක්ම මෙයට ඇමිෂ්වරුන් සහ මුස්ලිම් කණ්ඩායම් ව්‍යසනයක් සිදුවූ අවස්ථාවක ප‍්‍රජාවෙන් ලැබෙන සහය මත යැපෙති. දී ඇති පුද්ගලයෙකුට හිමිවන අවදානම සාමූහිකව බෙදාගැනීමෙන්ද මෙය සිදුකෙරේ. සහයවන ප‍්‍රජාවන් තුළ (අනුන් අන්‍යයන් විශ්වාස කළ හැකි සහ ප‍්‍රජා නායකයින් අනුව කි‍්‍රයාකරන ප‍්‍රජාතුළ) මෙම තේරුම්ගැනීම මත පදනම් වුනු රක්ෂණය සාර්ථක වේ. මේ ආකාරයෙන් ප‍්‍රජාවට ඔවුන්ගේ සාමාජිකයන් අතර පවතින රක්ෂණගතවීමට සුදුසුකම්වල අනන්ත වෙනස්කම් තිබුනත් එය සමතුලිතතාවයකට ගෙනයා හැක. මෙවැනි රක්ෂණ ගිවිසුම් තුළ සාධාරනීකරණය කෙරෙන තවත් හේතුවක් වන්නේ සදාචාරාත්මක අනතුරු ඇගවීමයි.
එක්සත් රාජධානියේ රැජින (ප‍්‍රායෝගික අවශ්‍යතාවයන්වලදී සිවිල්සේවාව) රජයේ ගොඩනැගිලි රක්ෂණය නොකරන ලදි. රජයේ ගොඩනැගිල්ලකට අලාභහානි සිදුවුණු අවස්ථාවක එහි ප‍්‍රතිසංස්කරණ වියදම් පොදු අරමුදල්වලින් ලබාදෙන්නේය. දිගුකාලීනව රක්ෂණවාරිකයන් ගෙවීමට වඩා මෙය ලාභදායී විය. නමුත් වර්තමානය වන විට බොහෝ රජයේ ගොඩනැගිලි පෞද්ගලික දේපල සමාගම්වලට අලෙවි කළ නිසා ඒවා කුලියට ආපසු ලබාගෙන ඇති නිසාත් මෙම ක‍්‍රමවේදය දැන් බහුලව දක්නට නැති අතර එය සම්පූර්ණයෙන්ම නැති වී ගොස් ඇතුවා විය හැක.
References

http://en.wikipedia.org/wiki/Insurance#Controversies
සංස්ථාවල නොවිසඳුනු අර්බුද

පවතින සංස්ථා නව අදහස් මෙන්ම අලූත් ආකෘතීන් ප‍්‍රවර්ධනය කරන විට, උසාවි ප‍්‍රතිඋත්තර දෙන අවස්ථාවලදී සහ ආණ්ඩුව විසින් අලූත් නියෝග නිකුත් කරන අවස්ථාවලදී ව්‍යවස්ථාවට අලූත් තත්ත්වයන්ට මුහුණදීමට සිදුවේ. එවැනි තත්ත්වයන්ට ප‍්‍රතිචාර දක්වමින් සංස්ථාවේ ස්වභාවය ටිකෙන් ටික වර්ධනය කරගැනීම නොකඩවා සිදුවෙයි. දීර්ඝ කාලයක් තිස්සේ පවතින ගැටළුවක් වනුයේ එහි වගකීම්වල විසිරීගිය භාවයයි. නිදසුනක් ලෙස යම්කිසි සංස්ථාවක් මරණයක් සඳහා වගකිවයුත්තෙක් සොයන විට, ඒ වරදට අදාල දඩුවමට සංස්ථාවේ කොටස් හිමියන්, අධ්‍යක්ෂවරුන්, කළමනාකරුවන්, කාර්ය මණ්ඩලය සහ සංස්ථාව අතරින් කවුරුන් හට එය ලබාදිය යුතු දැයි වෙන් කරනු ලබන්නේ කෙසේද යන ප‍්‍රශ්නය දැක්විය හැක. එවිට ආයතනික වගකීම් දෙස බලන්න. විශේෂයෙන් සංස්ථාපිත අපරාධ දෙස නිවැරදිව බලන්න.
අධිකාරී බලයත් අතරේ තිබෙන නීති අසමාන වන අතර ඒවා නිරන්තරයෙන් වෙනස්වත තත්ත්වයක් යටතේ පවතී. සමහර අය තර්ක කරනුයේ ඉහත ආකාරයේ සිදුවීම්වලදී අවසාන වශයෙන් වගකිව යුත්තේ කොටස් හිමියන් බවටයි. තව ද ඔවුන් කොටස් හිමියන්ට බලකර සිටින්නේ තමන් ආයෝජනය කරන අවස්තාවන්හිදී ලාභයට වඩා ප‍්‍රශ්න ගැන සැලකිලිමත් විය යුතු බවයි. එසේ නමුත් සංස්ථාවක් සතුව එහි ව්‍යාපාරික කටයුතු ගැන කිසිදු දෙයක් නොදන්නා මිලියන ගණනක් කොටස් හිමියන් සිටිය හැක.
නිරුක්තිය

ලතින් භාෂාවේ ඇති කෝපස් යන වචනයෙන් බිඳී ආ යන වචනයෙන් නියෝජනය කරන අර්ථය වන්නේ ”මිනිස් සිරුරක්” යන්නයි. එනම් තනි පුද්ගලයෙකු ලෙස කි‍්‍රයා කිරීමට හැකි බලයලත් පුද්ගල කණ්ඩායමක් යන්නයි. පුද්ගල කන්ඩායමක් හැඳින්වීම සඳහා ,යුනිවර්සිටි, යන වචනයද භාවිත කළ හැකි නමුත් අද වන විට එය භාවිත කරන්නේ විශේෂයෙන් උගත් පිරිසකගෙන් යුත් කණ්ඩායමක් සඳහායි. මහා බි‍්‍රතාන්‍යයේ සහ අයර්ලන්තයේ සංස්ථාව ("කෝපරේෂන්") යන වචනය භාවිත කළේ ලන්ඩනයේ පාලන කොට්ඨාශයක් හෝ නගරයක් භාරව සිටි දේශීය ආන්ඩුවේ නියෝජිත පිරිසටය. 1970 දී බි‍්‍රතාන්‍යයේ සහ 1990 දී අයර්ලන්තයේ සමුහාණ්ඩුවේ ආණ්ඩු ප‍්‍රතිසංස්කරණය වීම තුළ ”සංස්ථාව” (කෝපරේෂන්) යන වචනය වෙනුවට ”සභාව” (කවුන්සිල්) යන වචනය භාවිත කරන ලදි. එහි තිබෙන එකම සංස්ථා දෙක වන්නේ සිටි ඔෆ් ලන්ඩන් කෝපරේෂන් සහ ලාෆන් කෝපරේෂන් යන ඒවායි.
මූලාශ්‍ර

http://en.wikipedia.org/wiki/Corporation#Unresolved_issues
ජූම්ලා

හැදින්වීම

ජූම්ලා (Joomla) කියන්නේ දත්ත සමුදාය පද්ධතියක්. මූලික වශයෙන් ජූම්ලා යනු CMS (content management system) එකකි. ප්‍රසිද්ධ Wordpress, Drupal වැනි පහසුවෙන් වෙබ් පිටු සාදා ගැනීමට හැකි මෘදුකාංගයක්. ( ජූම්ලා ගැන වැඩි විස්තර සඳහා මෙතන බලන්න ) CMS මගින් සිදුකරන්නෙ වෙබ් අඩවියක ඇති සියළුම දත්ත (content) ලිපි ,පින්තූර, සංගීත ,වීඩියෝ, ලිපිගොනු වැනි දෑ පහසුවෙන්ම කළමණාකරණය කර දීමයි. මෙවන් පද්ධතියක තිබෙන ප්‍රධාන වාසිය නම් අපිට මෙය භාවිතා කරන්න විශේෂ තාක්ෂණික දැනුමක් අවශ්‍ය නොවීමයි. ජූම්ලා 1.0 සංස්කරණ මලාවේ 1.0 ට පසුව ආව අලුත්ම විශේෂාංග රාශීයක් එක්ක වර්තමානයේ බහුලව භාවිතා කරන්නේ ජූම්ලා 1.5 සංස්කරණය. නමුත් 1.7 සංස්කරණයද දැනට භාවිතයේ ඇත.
ජූම්ලා භාවිතා කරමින් ගොඩනැඟිය හැකි වෙබ් අඩවි

* පාසල් ආගමික ස්ථාන අඩවි
*රාජ්‍ය ආයතන අඩවි
*පුද්ගලික හෝ පවුලේ අඩවි
*ව්‍යාපාරික අඩවි
*ප්‍රවෘත්ති අඩවියන්
*ශාස්ත්‍රීය ජර්නල අඩවි
*ක්‍රීඩා අඩවියන්
*පණිවුඩ පුවරු
*අන්තර්ජාල පාදක විද්‍යුත්-තැපෑල් සේවාවන්
*සමාජ ජාලකරණ වෙබ් අඩවියන්
* තථ්‍ය-කාල කොටස් වෙළෙඳ පොළ දත්ත සපයන අඩවියන්
ස්ථාපනය

ජූම්ලා 1.7 බාගත කරගැනීමට

ජූම්ලා ස්ථාපනය කිරීම සඳහා ප්‍රධාන ක්‍රම දෙකකි. එනම්,
# Local host Installation:- තම පරිගණකයේම ජූම්ලා ස්ථාපනය කිරීම
# Remote Host Installation :- අන්තර්ජා‍ලයේ වෙබ් අඩවිය හොස්ට් කරගන්න සේවා සපයන ආයතනයක හොස්ට් අවකාශයේ ජූම්ලා ස්ථාපනය කරන්න යනවා නම්, එතකොට අපි අපේ වෙබ් අඩවිය ස්ථාපනය කරන්නෙ අන්තර්ජාලය හරහා. මේ විදියට ජූම්ලා ස්ථාපනය කරන්න නම් ගොඩක් පහසුයි. මොකද ගොඩක් හොස්ට් කරගන්න සේවා සපයන ආයතන එක ක්ලික් එකකින් ජූම්ලා ස්ථාපනය කර ගැනීමේ පහසුකම සපයනවා. නැත්නම් තමන්ගේ පරිගණකයේ ඉහත කිව්ව විදියට ස්ථාපනය කරගෙන හොස්ට් අවකාශට FTP client කෙනෙක් මගින් යොමු කරගන්න පුලුවන් .
ස්ථාපනයට අවම අවශ්‍යතාවයන්

* වෙබ් සවර් එකක් (Apache )
* දත්ත ගබඩාවක් (MySQL)
* සවර් සයිඩ් ස්ක්‍රිප්ටින් භාෂාවක් (PHP)
භාවිතා කල හැකි පැකේජ්

වෙබ් අඩවිය තමන්ගේම වෙබ් ස'වර්යක් තුල ස්ථාපනය කරගැනීමට අවශ්‍ය නම් එකට අපේ ස'වර් එක MySql, php එක්ක හැඩගස්වා (configure) ගත යුතුයි. වෙන වෙනම Apache, MySql, php ස්ථාපනය කිරීමේදී හැඩගස්වා (Configure) ගැනීම ඉතා අසීරුය . එම ක්‍රමය සංකීර්ණ නිසා මෙම මෘදුකාංඟ තුනම (Apache, MySQL,PHP) එකට හැඩගස්වා එකට තිබෙන පැකේජ්යක් භාවිතා කිරීම මගින් සංකීර්ණතා මඟහරවා ගැනීමට හැකියාව පවතී. පරිගණකයට හා භාවිතා කරන්නාට සුදුසු පැකේජයක් මේ සඳහා යොදා ගත හැක.
උදා:
* WAMP for Windows
* MAMP for Apple Mac OSX
* LAMP/download LAMP for Linux (and other Unix)
* XAMPP Multi-platform –Mac Windows, Linux, Solaris,

ජූම්ලා! ස්ථාපනය සඳහා බගත කරගත් ගොනුව (ready made package) සවරයේ root directory එකට ( WAMP නම් www, XAMPP නම් htdoc) joomla 1.(x).zip ගොනුව අන්සිප් (extract) කිරීමයි. ඉන්පසු තමන් භාවිතා කරන වෙබ් බ්‍රව්සරය මගින් ස්ථාපනය (වැඩිදුර උපදෙස් සඳහා මෙතනට යන්න.) කරගැනීම හෝ තමන් විසින්ම පියවරෙන් පියවර ස්ථාපනය කළ හැකියි. (ස්ථාපනය ගැන වැඩි විස්තර මෙතනින් )
ඉතිහාසය

Mambo ව්‍යාපෘතිය වෙන්ව සංවර්ධනය වීම ජූම්ලා 2005 අගෝස්තු 17 දින බිහිවීමට මූලික හේතුව විය.
බාහිර වෙබ් අඩ්වි

*නිල වෙබ් අඩ්විය
* සිංහලෙන් ජූම්ලා ඉගන ගමු
ආශ්‍රිත

ප්‍රවර්ගය:පරිගණක තාක්ෂණය
හක්මන

thumb|මහා මාර්ග
හක්මන නගරය ඈත අතීතයකට උරුමකම් කියන නගරයකි. හක්‌මන දකුණේ ඓතිහාසික පුරවරයකි. හක්‌මන පිහිටි උමංගල රජ මහා විහාරය කාවන්තිස්‌ස යුගයට අයත්වන හෙයින් එකළ මේ ප්‍රදේශය වූවද රෝහණ රාජධානියට අයත් සරුසාර ප්‍රදේශයක්‌ ලෙස පවතින්නට ඇතැයි සැලකේ. පසු කලෙක ලක්‌දිව මුහුදු බඩ ප්‍රදේශ යටත් කර ගෙන සිටි බටහිර ජාතීන්ද තම ආකර්ශනය දකුණේ මුහුදු බඩ ප්‍රදේශවලට යොමු කළහ. ඉන් එහාට යම් අවධානයක්‌ යොමු කළේ පහත රට තේ වගාව ඇසුරින්ය. එහෙත් හක්‌මන වැනි ප්‍රදේශ තේ හා පැඟිරි වගාවන්ට නතු වූවද එහි පැවැතියේ අවසංවර්ධිත වටාපිටාවක්‌ය.

දැනට වසර කීපයකට පෙර වූවද අවිධිමත් ලෙස හක්‌මන නගරය ගම්සභා උසාවියට හා කඩ කීපයකට සීමා විය.
thumb|බස්නැවතුම් පොළ

මේ නිසා අද දවසේ ශ්‍රී ලංකාවේ වෙනත් නව නගරවලට සාපේක්‍ෂව හක්‌මන අලංකාර දැකුම්කළු නව නගරයක්‌ නිර්මාණය වෙමින් පවතී. මේ වන විටත් ඒ සඳහා වැය කර ඇති මුදල ලක්‍ෂ 5500 කි. ප්‍රාදේශීය ලේකම් කාර්යාල පොලිස්‌ථානය, බැංකු ශාඛා ගොඩනැඟිලි ක්‍රමානුකූල සැලැස්‌මකට අනුව ඉදිවේ. සියලුම රාජ්‍ය ආයතනවලට අයත් ඉඩම් කට්‌ටි හක්‌මන නගර සැලැස්‌මට අනුව වෙන් කර දී ඇත. මීට අමතරව ප්‍රාදේශිකය සභා කාර්යාලය, පුස්‌තකාල හා ක්‍රීඩා පිටියේ වැඩ නිම වෙමින් පවතී. කඩ කාමර 400 කින් සමන්විත දැවැන්ත සති පොළ රු. ලක්‍ෂ 400 ක වියදමින් ඉදිවූවකි.

පිබිදෙන හක්‌මන දැවැන්ත සංවර්ධන ව්‍යාපෘතියක්‌ සේ සටහන් වන්නේ මහා මාර්ග හා කුඩා මාර්ග සංවර්ධනයයි. හක්‌මන, මාතර, හක්‌මන, බෙලිඅත්ත, හක්‌මන මුලටියන හා හක්‌මන වලස්‌මුල්ල ප්‍රධාන මාර්ග කාපට්‌ යොදා ඉදි කළ නවීන මාර්ග ලෙස දැනටමත් ගමනාගමනයට විවෘතව පවතී. මේ සඳහා වැය වී ඇති මුදල ලක්‍ෂ 226 කි.

thumb|සති පොළ
හාල්දඬුවන

හාල්දඬුවන යනු පුත්තලම් දිස්ත්‍රික්කයේ පිහිටි ගමකි. පිහිටා ඇත්තේ වයඹ පලාත, ශ්‍රී ලංකාව
භූ විෂමතාව හා මාර්ග විස්තර

කොළඹ-කුලියාපිටිය මහාමාර්ගයේ දංකොටුවට හා කිරිමැටියාන අතර පිහිටි වේගයෙන් දියුණු වූ ගමකි. පැරණි වැව් ගමක් යැයි කීමට සාධක එමට ඇත. වැව් මඟින් ගොවිතැන ප්‍රධාන ප්‍රධාන ආදායම් මාර්ගය ලෙස පැවතුනත් වර්තමානයේ කුඹුරු ඉඩම් ප්‍රමාණය සීඝ්‍රයෙන් පහල බැස ඇත. මූකලාන තවමත් දැකිය හැකි මුත්"ඌරුකනු කැලේ" හා "වැවේ කැලය" යනුවෙන් හැඳින්වුනු කැලය අද "සමඟි වත්ත" යනුවෙන් ජනපදයක් බවට පත්ව ඇත. ගමේ ජීවත් වූ පිරිස හැරුනු කොට පිටින් පැමිණි අය නිසා ජනගහනයේ සීඝ්‍ර වැඩි වීමක් දැකිය හැකි අතර නව ජනපද කිහිපයක් බිහිවී ඇත. කතෝලික දෙව් මැදුරක්, පන්සලක්, පාසල් දෙකක්, උප තැපැල් හලක්, ග්‍රාමීය බැංකුවක්, කෘෂිකර්ම මධ්‍යස්ථානයක්, සමූපකාර වෙළඳ සැලක් හා පෞද්ගලික වෙළඳ සැල් රැසකින් සමන්විතව අංගසම්පූර්ණ ගමක් ලෙස දැන් පවතියි. පහල හා ඉහල හාල්දඬුවන නමින් කොටස් දෙකකට ග්‍රාම නිලධාරී කොට්ටාශ දෙකකට බෙදා ඇති අතර ඉහල හාල්දඬුවන බෞද්ධ ජනතාව වැඩි අතර පහල හාල්දඬුවන කතෝලික ජනතාව වැඩියෙන් වාසය කරයි.
අතීතය

දීර්ඝ ඉතිහාසයකට නෑකම් කියති. හල් ගස් වනයෙන් සුසැදුනු හෙයින් 'හල්-දඬු-වනය' , 'හල්දඬුවන' නම්වී පසුව උච්චාරණ පහසුව සඳහා හාල්දඬුවන නම් වීයයිද පැරණියෝ කියති. අවුරුදු 250 කට පමණ පෙර සුළු ජන සංඛ්‍යාවකින් සැදුම් ලද මේ ගම්මානය එහි මුල් පදිංචි කරුවන් ඉඳුරුවෙන් හා බටගමින් සංක්‍රමණය වුණු බවට සාක්ෂි ඇත.ගමේ බෞද්ධ ජනතාවත් පැල්මඩුල්ල රජමහ විහාරයත් අතර තිබුණු සම්බන්ධකම් වලින් එය සනාථ වේ.පැල්මඩුල්ල රජමහ විහාරාධිපතිව වැඩ විසූ ඉඳුරුවේ හාමුදුරුවන්ගේ නෑයන් වාසය කල ඉඩකඩම් තවමත් ඇති අතර බටගමින් පැමිණි පිරිස අතර පොන්වීර, අභය වික්‍රම වෛද්‍ය පරපුරවල්ද තවමත් ගමේ වාසය කරයි.

ලංකා රොබින් හුඩ් නමින් ප්‍රසිද්ධ සූර සරදියෙල්ගේ පියා මේ ගමේ විසූ අතර සරදියෙල් ද කුඩා කාලයේ මෙම ගමේ ජීවත් වී ඇත. ඔහු විසූ ඉඩමේ හතලිස් අටෙන් පංගුවක් තවමත් ඔහු නමට ඇත.
ශ්‍රී ලංකාවේ දුරකථන අංක

හදිසි සේවා
වැඩි විස්තර
ඉලක්කම් 4ක් සහිත කෙටි කේත

*Short Codes in 19XX Range for Government Organizations


*Short Codes in 13XX Range for Private Sector Organizations
ක්රියාකරු ක්ෂණික ඇමතුම් සහ Whatsapp කතාබස් අංක
ස්ථාවර රේඛා (ස්ථාවර දුරකථන) කේත

Fixed Telephone numbers in Sri Lanka consist of 10-digits in the xxx y zzzzzz format where:
ප්‍රදේශ කේත
Operator Codes for Fixed LTE/Fibre/Copper
Mobile operator codes

Mobile numbers in Sri Lanka consist of 10-digits in the xxx zzzzzzz format where:

* "xxx" represents the mobile operator code when contacting a mobile number. All mobile operator codes begin with 07.
* "zzzzzzz" represents the main telephone number of seven digits.
Dialling into Sri Lanka

To fixed line

To dial into Sri Lanka from abroad callers must use the +94 xx y zzzzzz format where:
To mobile line

To dial into Sri Lanka from abroad callers must use the +94 xx zzzzzzz format where:
See also

* Telecommunications in Sri Lanka
* ISO 3166-2:LK
* Postal codes in Sri Lanka
* Subdivisions of Sri Lanka
*Registered Public Pay Phone Services
References
ඕමාර් කායියම්ගේ රූබයියාට්

right|thumb
ඕමාර් කායියම්ගේ රූබයියාට් () යනු, ආරම්භයෙහිදී පර්සියානු භාෂාවෙන් ලියැවුනු හා ගණනින් දහසක් පමණ වූද, පර්සියානු කවියෙකු, ගණිතඥයෙකු හා තාරකා විද්‍යාඥයෙකු වූ ඕමාර් කායියිම් (1048–1131) විසින් ලියැවුනු බව සැලකෙන්නාවූද, කවි එකතුවක, ඔහුගේ පරිවර්තනයට, එඩ්වඩ් ෆිට්ස්ජෙරල්ඩ් (Edward FitzGerald) විසින් දෙන ලද නමයි. පර්සියානු බසින් රූබයි යනු, එක් වැකියක කොටස් ( හෝ ශ්ලෝකාර්ධ) දෙකක් සහිතවූ, දෙවැකි කවකට යෙදෙන නමක් බැවින්, "රූබයියාට්" යන වදන අරුත් දනවනුයේ, (4 ට අරාබි මුල් පදය අනුව යමින්), "චතුෂ්පද කාව්‍යය" යන්නයි.
වෙහෙරහේන විහාරය

මාතර වෙහෙරහේන පූර්වාරාම රජමහා විහාරස්ථානය මේ වනවිට ලෝකයේ තිබෙන උමං විහාරයක් සහිත විශාලතම බෞද්ධ සිද්ධස්ථානයයි. මෙම විහාරස්ථානයේ නිර්මාතෘවරයාණන් වහන්සේ වනුයේ කෝට්ටේ ශ්‍රී කල්‍යාණී සාමශ්‍රී ධර්ම මහා සංඝ සභාවේ අනුනායක ධුරන්ධර පරවාහැර රේවත නාහිමිපාණන්වහ්නසේයි. රේවත නාහිමිපාණන් වහන්සේ වෙහෙරහේනට වැඩම වන විට වෙහෙරහේන සතුව සතුව තිබුනේ අක්කර භාගයක් තරම් වූ බිම් ප්‍රමාණයකි. උන්වහන්සේ වෙහෙරහේනට ආවේ හිස් අතිනි. ඓතිහාසික ග්‍රන්ථවල සඳහන් ආකාරයට උන්වහන්සේ මෙහි වැඩම වන විට රැගෙන ආවේ බ්ලැන්කේට්ටුවත් පැදුරත් පාත්‍රයත් පමණි. මෙහි වැඩම කළ උන්වහන්සේ දකින්නට ලැබුණේ දස අතම කැලෑව පමණි. කැලෑව හෙලි පෙහෙලි කළ උන්වහන්සේ ප්‍රදේශවාසීන්ගේ සහාය ඇතිව කටු මැටියෙන් කුඩා ආරාමයක් තනවා ගත්හ. එහි කාලය ගත කළ උන්වහන්සේ වෙහෙරහේන පූර්වාරාම රජමහා විහාරස්ථානය නිර්මාණය කිරීමේ කටයුතු කර ගෙන යෑම ආරම්භ කරන ලදි. මේ සඳහා උන්වහන්සේට අදහසක් පහළ වූයේ එවකට බෞද්ධ පුනරුදය වෙනුවෙන් විශාල මෙහෙයක් කළ අනගාරික ධර්මපාල තුමන් සමග දෙස් විදෙස්හි ධර්මප්‍රචාරක කටයුතුවල නිරතව සිට්ද්දී ලබන ලද අත්දැකිම්වලිනි. ඒ අනුව වර්ෂ 1939 මාර්තු මස 05 වන දින අනගාරික ධර්මපාල තුමාගේ පින්බර සුරතින් මුල්ගල් තබා මෙහි නිර්මාණ කටයුතු ආරම්භ කරන ලදි. සාරිපුත්‍ර නම් ප්‍රතිමා නෙලීමේ සම්ප්‍රදාය අනුව මෙහි පිළිම වහන්සේ නිර්මාණය කර තිබෙන අතර, පන්සිය පනස් ජාතක පොතේ සඳහන් වන උම්මග්ග ජාතකයේ එන උමංදාව සිහි ගන්වමින් උමං විහාරය නිර්මාණය කර තිබේ. උමං විහාරයේ හා පිළිම වහන්සේගේ ආරක්ෂාවට තනන ලද නවමහල් විහාර මන්දිරයේ පන්සිය පනස් ජාතක කතා චිත්‍රයට නගා තිබේ. මෙසේ රේවත නාහිමිපාණන් වහන්සේ විසින් ඉදි කිරිම් කටයුතු කරගෙන ගියහ නමුත් උන්වහන්සේට මෙම නිර්මාණයේ කටයුතු අවසන් කරගැනිමට නොහැකි විය. පිළිම වහන්සේගේත් නවමහල් විහර මන්දිරයේත් මහල් දෙකක කටයුතු අවසන් කළ උන්වහ්නසේ 1968 දී තරමක් රෝගාතූර විය. මෙම නිසා මෙහි කටයුතු අතරමඟ නවතා දමන ලදි. මෙසේ රෝගාතූර වූ උන්වහ්සේ 1968 අගොස්තු මස 13 වන දින අපවත් වී වදාලහ.


ප්‍රවර්ගය:මාතර දිස්ත්‍රික්කයේ බෞද්ධ සිද්ධස්ථාන‎
සබරගමු නැටුම්

ජාතික සංස්කෘතියට අයත්, ඉතාම පැරණි, දු‍ටුවන් ප්‍රිය උපදවන ආකාරයේ නැටුම් කලාවක් වන මෙය මේ ප්‍රදේශයටම සීමා වූවකි.
නැටුම් මාත්‍රා

සබරගමු නැටුම් කලාව ගොඩනැගී තිබෙන්නේ මාත්‍රා 05ක නැටුම් මූලික පදනම් කරගෙනය.

# මුල් මාත්‍රය
# සින්දු මාත්‍රය
# ගමන් මාත්‍රය
# යක්පද මාත්‍රය
# නාඩගම් මාත්‍රය


එසේම එක් නැටුමක් සම්පූර්ණවීමට නම් කරුණු 07ක් සම්පූර්ණ විය යුතු අතර, ඒවා පහත පරිදිවේ.1. තානම2. මාත්‍රය3. කවිය4. වට්ටම5. කලාසම6. සීරුමාරුව (තීරු මාරුව)7. අඩව්ව

සබරගමු නැටුම් පැවැත්වෙන අවස්ථා

1. විහාර, දේවාලවල කරන ආගමික උත්සව සම්බන්ධ නැටුම්.

මෙහිදී මාත්‍රා පහටම අයත් නැටුම් රඟ දැක්වේ.ධාතු පෙරහැර, මහා සංඝයා වැඩමවීම, ඇසළ පෙරහැරේ දේවාභරණ වැඩමවීම යන අවස්ථාවලදීත්, පාන්මඩු, පූනා මඩු, දෙවොල් ගම් මඩු, ගී මඩු, කිරිමඩු, හැල්ලුම් මඩු සඳහාත් මෙම නැටුම් රඟ දැක්වේ.

2. නව ග්‍රහයින්ගෙන් ශාන්තියක් ලබා ගැනීමට කරන තෝත්‍ර.

ග්‍රහ දෝෂ, දෙවි දෝෂ, යක්ෂ දෝෂ, හීන් දෝෂ, ආදී දෝෂයන් දුරු කිරීම සඳහා කරනු ලබන බලි යාගයන් මෙයට අයත් වේ. මෙහිදී මුල් මාත්‍රය, සින්දු මාත්‍රය හා යක්පද මාත්‍රයට අයත් කස්තිරම්, තීරු මානම් සහ අඩව්ද අත්‍යාවශ්‍ය වේ.

3. යක්ෂයින් සහ විවිධ භූතයින්ගෙන් වන උවදුරු දුරු කර ගැනීමට කරන තෝත්‍ර.

යක්ෂයන්ගෙන් වන උවදුරු දුරු කර ගැනීම සඳහා සිදු කරන මෙම තෝත්‍ර සඳහා යක්පද මාත්‍රයට හා නාඩගම් මාත්‍රයට අයත් නැටුම් වැඩි වශයෙන් යොදා ගනු ලබයි. එහෙත් සමහර අවස්ථාවලදී සින්දු මාත්‍රයද යොදා ගනු ලබයි.

4. මංගල උත්සව අරමුණු කරගෙන විනෝදය සඳහා පවත්වන නැටුම්.

මේ අවස්ථාව සඳහා මාත්‍රා නියමයක් නැත. මාත්‍රා පහටම අයත් නැ‍ටුම් කැමති පරිදි ඉදිරිපත් කරනු ලැබේ. සින්දු මාත්‍රයට අයත් නැටුම් මෙහිදී විශේෂයි.


සබරගමු නැට්ටුවාගේ ඇඳුම්

බලි ශාන්ති කර්ම සඳහා සුදු සේලය හා රතු රෙදි පටියද ඉන බඳින අතර, නවගුණ වැලක්ද පළඳියි. හිසට ජටාව, කණට කඩුක්කම්, අත්වලට බණ්ඩි වළලු, එක් අතකට අක්මිණියක්ද, අනෙක් අතට පුවක් මල් ඉත්තක්ද ගනියි.සබරගමු නැටුමේ ඇඳුමද උඩ රට හා පහතරට ඇඳුම් සම්ප්‍රදායට වඩා බෙහෙවින් වෙනස්ය. මෙහි විශේෂය දෙවි ඇඳුමකට සමාන ලෙස නිර්මාණය කිරීමයි. පාදෙකට බඳින රහු කු‍ට්ටම් දෙකෙහිද විශේෂත්වයක් ඇති බව පෙනේ. ප්‍රමාණයෙන් විශාල රහු ගණනාවක් දෙපාවල බැඳ නැටීමට සෑහෙන ශරීර ශක්තියක්ද අවශ්‍යය. මේ නිසා කාලයාගේ ඇවෑමෙන් රහු ප්‍රමාණයෙන් කුඩාවීමත් ගණනින් අඩුවීමත් ‍ඉබේටම සිදු වී තිබේ.එසේම සබරගමු නැට්ටුවාගේ ඇඳුම ලංකාව හැර වෙනත් රටක නැටුම් සඳහා වූ ඇඳුම්වලට සම්මිශ්‍ර වී නැත.
සංගීතය

සබරගමු නැටුමේ ප්‍රධාන වාද්‍ය භාණ්ඩය දවුලය. නැටුමේ සාර්ථකත්වය රඳා පවතින්නේ තිතට, මාත්‍රයට ගැලපෙන පරිදි කරන දවුල් වාදනය තුලය. නැට්ටුවා කොතරම් ප්‍රවීණයෙකු වුවද දවුල නිසිලෙස වාදනය නොකළහොත් නැටුම නියම ලෙස ඉදිරිපත් කළ නොහැකි වනු ඇත.
ශාන්තිකර්ම

http://www.danuma.lk/sinhala/index.php?option=com_content&view=article&id=13048%3A%E0%B7%83%E0%B6%B6%E0%B6%BB%E0%B6%9C%E0%B6%B8%E0%B7%94+%E0%B6%B1%E0%B7%90%E0%B6%A7%E0%B7%94%E0%B6%B8%E0%B7%8A.&catid=52%3Aknowledge&Itemid=143&lang=si

ප්‍රවර්ගය:සබරගමු නැටුම්

බලි ශාන්තිකර්මය
ගාමිණී හත්තොටුවේගම

thumb|ගාමිණී හත්තොටුවේගම
ගාමිණී කල්‍යාණදර්ශ හත්තොටුවේගම (1939 නොවැම්බර් 29 - 2009 ඔක්තෝබර් 30) ශ්‍රී ලාංකික නාට්‍යකරුවෙකි, අධ්‍යක්ෂකවරයෙකි, නළුවෙකි, විචාරකයෙකි, රංග කලා ආචාර්යවරයෙකි. ශ්‍රී ලංකාවේ නූතන වීදි නාට්‍යයෙහි පීතෘවරයා වශයෙන් පුළුල් ව සම්භාවනාවට පත් ව සිටි ඔහු පශ්චාත් යටත් විජිත ශ්‍රී ලාංකීය නාට්‍ය කලාවේ ගමන් මග කෙරෙහි වඩාත් ම බලපෑ නාට්‍යකරුවන්ගෙන් කෙනෙකි. 1974 මැද භාගයේ සිට මිය යන තුරු ම ශ්‍රී ලංකා විවෘත වීදි නාට්‍ය කණ්ඩායමෙහි නියමුවා වශයෙන් කටයුතු කළ හෙතෙම වේදිකා හා සිනමා නළුවෙක් ද විය.

1938 නොවැම්බර් මස 29 දින ගාල්ල, “රිච්මන්ඩ් විව්” නිවසේදී උපත ලැබූ ගාමිණී හත්තොටුවේගම මහතා ශ්‍රී ලාංකේය නාට්‍ය කලාවේ විප්ලවීය චරිතයක් විය.

නාට්‍ය හා සිනමා විචාරකයකු ද, ඉංගශ්‍රීසි බසින් ලියැවුණු නාට්‍යයන් සිංහලට පරිවර්තනය කරලීමේ වියත් ඉංගී‍්‍රසි කථිකාචාර්යවරයකු හා රට පුරා නාට්‍ය ශිල්පීන් රැසක් බිහිකළ ප්‍රවීන නාට්‍යවේදියකු ලෙසින් ද ඒ මහතා ප්‍රකට ව සිටියේය. ඉංගිරිසි සාහිත්‍යය පිළිබඳව විද්වතකු වූ ආචාර්ය ගාමිණී හත්තොටුවේගම මහතා මෙරටට වීදි නාට්‍ය කලාව හඳුන්වා දෙමින් 1974 දී වීදි නාට්‍ය කණ්ඩායම් බිහි කිරීමේ ගෞරවය හිමිකර ගත් කලාකරුවෙකි.

ආර්ථික හෝ වෙනත් බොහෝ හේතු නිසා සිය සමකාලීනයින් සහ ශිෂ්‍යයින් වෙනත් ලාභදායී ක්ෂේත්‍ර කරා සංක්‍රමණය වුවත් සිය මුළුමහත් ජීවිතයම නාට්‍යකරණයටත් එය ඉගැන්වීමටත් කැපකළ හත්තොටුවේගම සූරීන් 2009 ඔක්‌තෝබර් 30වන සිකුරාදා අලුයම මිය යන විට 69 වියෙහි පසු විය.

ශ්‍රී ලංකාවේ ගාමිණී හත්තොටුවේගම නමැති පුරෝගාමී නාට්‍යකරුවා පිළිබඳ අවමංගල උත්සවයේ රඳවා තිබුණු ශෝක ප්‍රකාශයක කවුරුන් විසින් හෝ මෙසේ සඳහන් කර තිබුණි. ‛‛දැවී මිසක ආලෝකය සපයනු කෙළෙසකද?’’ මෙය ඔහුටම සරිලන නිශ්චිතම ප්‍රකාශයකි. ඔහු ඔහුගේ වීදි නාට්‍ය ව්‍යාපාරය වෙනුවෙන් බහුතරය අපේක්ෂා කළ සම්මත ජීවන රටාවකට අවශ්‍ය සියල්ල නොතකා හැරියේය. ඔහු ඉංග්‍රීසි භාෂාව පිළිබඳ පරිණත දැනුමැති විශ්ව විද්‍යාල ආචාර්යවරයෙක් විය. එහෙත්, ඉංග්‍රීසි භාෂා දැනුම නිසා උදුම්මා ගත හැකිව තිබුණු හිස ඔහු නිහතමානීත්වයෙන් පුරවා ගත්තේ ය. ලෙහෙසියෙන්ම විශ්වවිද්‍යාලයයක මහාචාර්යවරයෙකු දක්වා විදග්ධ මහේශාක්‍යත්වයක් ලබා ගන්නට ඉවහල් වන ආචාර්ය උපාධිය සඳහා නිබන්ධනය සැපයීම වසරින් වසර කල් පසුකර පසුව සදාකාලිකවම එය අමතක කර දැම්මේ ය. සාක්කුවේ සතේ නැති වන තුරු වියදම් කළේ ය. හිසට සෙවණක් ගැන නොසිතුවේ ය. තම ශරීර සෞඛ්‍යය ගැන හෝ ජීවිතය ගැන නොතැකුවේ ය. ඔහු මේ සියලුම කැප කිරීම් කළේ වීදි නාට්‍ය ව්‍යාපාරය වෙනුවෙනි. වීදි නාට්‍ය කලාව ඔස්සේ ආමන්ත්‍රණය කළ පීඩනයට පත් වන ජනතාව වෙනුවෙනි.
අඩවියෙන් බැහැර පිටු

* වීදි නාට්‍ය කලාව ඉදිරියටම ගෙනයා හැකි නව පරපුරක්‌ මම බිහිකළා....ඒ සතුට මගෙ මුලු ජීවිතයටම ඇති
* ප්‍රබුද්ධයාණ: ඇදූරාණ: මිතුරාණ
* ගාමිණී හත්තොටුවේගම

ප්‍රවර්ගය:චරිත කතා

ප්‍රවර්ගය:කලාකරුවෝ - සිංහල
ප්‍රවර්ගය:ශ්‍රී ලාංකික කලාකරුවෝ
ප්‍රවර්ගය:වීදි නාට්‍ය
ප්‍රවර්ගය:ශ්‍රී ලාංකිකයෝ
ප්‍රවර්ගය:ශ්‍රී ලාංකික බෞද්ධයෝ
ප්‍රවර්ගය:2009 මරණ
ප්‍රවර්ගය:1939 උපත්
රෝමානු කතෝලික

කිතුදහම - නව ගිවිසුමේ සුවිශේෂ ප්‍රකාශන තුළ හෙලි දක්වා ඇති පරිදි, ජේසුස් වහන්සේගේ ජීවිතය හා ධර්ම ඉගැන්වීම් මත කේන්‍ද්‍ර ගත වූ, ඒක දේව වාදී ආගමකි, කිතු දහම.

ජේසුස් වහන්සේ ගැලවුම්කාරයණන් ලෙස කිතු කතෝලික භක්තිකයන් විශ්වාස කරන අතර, ජේසුස් ක්‍රිස්තුස් වහන්සේ ලෙස එතුමන්ව හඳුන්වති. ලෝකයේ බැතිමතුන් විශාලතම සංඛ්‍යාවක් සිටින ආගම රෝමානු කතෝලික දහම ලෙස, 2001 වසර තුල සංඛ්‍යාව බිලියන 2.1 පමණ බැව් තක්සේරු කර ඇත.



Theology.lk


Christianity
සූරියමල් ව්‍යාපාරය

බ්‍රිතාන්‍යයන් විසින් පාලිත ලංකාව (ශ්‍රී ලංකාව) තුල, සූරියමල් ව්‍යාපාරය පිහිටුවනු ලැබුනේ, ශ්‍රී ලාංකික හිටපු-හමුදා සේවකයන් ගේ ශුභසිද්ධිය සලසනු වස්, පොපි දිනය තුලදී, සූරිය (පෝටියා ගස) මල් විකිණීම සඳහාය. මෙම ව්‍යාපාරය, ස්වභාවයෙන්ම, අධිරාජ්‍යවාද-විරෝධි ස්වරූපයක් ගත්තේය. 1934-1935 මැලේරියා වසංගත සමයෙහිදී, සහනසාධක කටයුතු සඳහාද මෙය දායක විය.
ඇරඹුම්

යුද්ධ විරාම දිනයේදී (නොවැම්බර් 11) පොපි මල් විකිනීමෙන් ලැබූ ආදායම ශ්‍රී ලාංකික හිටපු-හමුදා සේවකයන්ට අවාසි වන අයුරින් බ්‍රිතාන්‍ය ජාතික හිටපු-හමුදා සේවකයන්ගේ අර්ථලාභය සඳහා භාවිතා කිරීමට විරෝධයක් වශයෙන් ශ්‍රී ලාංකික හිටපු-හමුදා සේවකයෙක් වූ ඒලියන් පෙරේරා මහතා විසින්, එම දිනයේම තරගකාරී ලෙසින් සූරිය මල් විකිණීම සිදු කෙරුණු අතර, එයින් ලද ආදායම ආර්ථික අපහසුතාවය ඇතිව සිටි ශ්‍රී ලාංකික හිටපු-හමුදා සේවකයන්ට උපකාර සැපයීමට භාවිතා විය.
OpenOffice.org Writer

Writer යනු OpenOffice.org හි වදන් සැකසුම් පැකේජය යි. Microsoft Office හි Microsoft Word හා Perfect Office හි Word Perfect යන වදන් සැකසුම් මෘදුකාංගවල ඇති ලක්ෂණ හා පහසුකම් ගණනාවක් මෙම මෘදුකාංගයේ ද දක්නට ඇත.

සමස්ත OpenOffice.org කට්ටලය මෙන්ම මෙම Writer මෘදුකාංගය ද Mac OS, Microsoft Windows, Linux, FreeBSD, Irix හා Solaris යනාදී මෙහෙයුම් පද්ධති ගණනාවක් මත වැඩ කළ හැකිය. එසේම මෙය නිදහස් මෘදුකාංග ගණයට අයත් වන නිසා නොමිලේම තම පරිගණයකයේ ස්ථාපනය කරගත හැකි අතර GNU Lesser General Public Licence යටතේ මෙය නිකුත් කර ඇත.
ලක්ෂණ

මෙම මෘදුකාංගයට ගොනු ආකෘති ගණනාවක් යටතේ ගොනු විවෘත කිරීමටත් ගබඩා කිරීමටත් පාහසුකම් සපයා ඇත. ඒ අතර OASIS හි Open Document 1.1, Microsoft Word හි DOC, DOCX, RTF හා XHTML මෙන් ම තවත් රැසකි.

එම පහසුකම් අතර පහත ඒවා ද වේ.

* Auto Correct
* AutoComplete
* Styles and Formatting
* Text Frames and Linking
* Tables of Contents
* Indexing
* Bibliographical References
* Illustrations
* Tables

මෙම පහසුකම් අතර වන AutoComplete හා Bibiliographical Reference යන ඒවා පහසුවෙන් පාඨකයා ආකර්ෂණය කර ගන්නා අතර Mail Merge වැනි පහසුකම් Writer 3.0 හිදී අනෙක් Word Processing සඳහා වන මෘදුකාංග තරම් ම නම්‍යශීලී නොවන බව සමහරුන්ගේ අදහසයි.
සිලෝන්

සිංහල බසෙහි වදනක් නොවේ. නමුත් සිංහලයාට මෙන්ම සියළු ලාංකිකයන්ටම ඉතා වැදගත් වදනකි.
1815 මාර්තු මසදී එතෙක් සිංහලේ නම්වූ රාජ්‍ය්‍ය එක්සත් රාජධානියේ කොටසක් බවට පත්කරගන්නා ලදී. යටත් විජිතයේ එකම නිල බස ඉංග්‍රීසි වූ අතර රටේ නිල නාමය "බ්‍රිට්ශ් සිලෝන්" නම්විය. සිලෝන් යන්න සිංහලේ යන වදන ඉංග්‍රීස් උරුවට යොදාගනුලැබූවක් විය.
1948දී බ්‍රිට්ශ් සිලෝන් යටත්විජිතය එක්සත් රාජධානියෙන් පූර්ණ නිදහස ලබා ස්වෛරීය රාජ්‍යයක් බවට පත්විය. එනමුත් රාජ්‍යයේ එකම නිල බස තවදුරටත් ඉංග්‍රීසි පමනක්ම වූ අතර රටේ නිල නාමය "සිලෝන්" නම්විය. නිල නොවන ලෙස ලංකා වදන සිංහලයන් අතර භාවිතා වන්නට විය. මෙම තත්වය 1956 දක්වා පැවති අතර 1956 දී පනතක් මගින් සිංහල භාෂාව රාජ්‍ය භාෂාව බවට පත්වූ අතර රටේ නිල නාමය ලංකා බවට පත්විය. එනමුත් ඉංග්‍රීසි බස කථාකරන්නන් දිගටම සිලෝන් වදන භාවිතා කරන ලදී.
1972 දී ජනරජ ව්‍යවස්ථාවෙන් රටෙහි නම ශ්‍රී ලංකා ලෙස වෙනස්කරන ලදී.


ඔබට අවශ්‍ය ලිපිය තෝරාගන්න

* බ්‍රිට්ශ් සිලෝන් යටත්විජිතය - 1815 සිට 1948 පෙබරවාරි 4 දක්වා
* සිලෝන් රාජධානියහෙවත් ලංකා රාජධානිය - 1948 පෙබරවාරි 4 සිට 1972 මැයි 22

ප්‍රවර්ගය:ශ්‍රී ලංකාවේ ඉතිහාසය